ZAPISNIK
10. sjednice Vijeća Mjesnog odbora Trnovčica,

održane 28. ožujka 2022.

u prostorijama mjesne samouprave Trnovčica, Trnovčica 2A
s početkom u 18,00 sati
NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.
Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora Trnovčica.


Bez rasprave,  jednoglasno (7 „za“)  Vijeće prihvaća tekst Zapisnika 9. sjednice, održane 14. veljače 2022., bez izmjena.

Predsjednik daje na glasovanje dnevni red koji je upućen uz poziv za 10. sjednicu Vijeća Mjesnog odbora Trnovčica, s nadopunom dvije točke dnevnog reda, nakon čega je predloženi dnevni red, jednoglasno prihvaćen (7 „za“) i glasi:

DNEVNI RED

1. Prijedlog projektiranja, nabave i postavljanja dodatne zaštitne ograde te renoviranje postojeće zaštitne ograde na nogometnom igralištu u ulici Klin - Trnovčica, k.č.br. 2801 k.o. Dubrava, te usklađivanje upotrebe javne rasvjete na istom igralištu s pozitivnim propisima kojima je propisano razdoblje kada javna rasvjeta treba biti uključena – donošenje zaključka

2. Zahtjev političke stranke „Domovinski pokret“ za povremeno korištenje prostora mjesne samouprave Trnovčica, Trnovčica 2A – donošenje zaključka
3. Privremena parkirališna mjesta u Ulici Krotovica – donošenje zaključka
4. Pojačano proljetno čišćenje prometnica i odvoda oborinskih voda s prometnica na području Mjesnog odbora Trnovčica, dječjih igrališta te pojačano proljetno čišćenje zelenih površina posebice površina Parka poginulih dragovoljaca Trnovčice – donošenje zaključka
5. Pitanja, prijedlozi i obavijesti.
Ad 1.
. Prijedlog projektiranja, nabave i postavljanja dodatne zaštitne ograde te renoviranje postojeće zaštitne ograde na nogometnom igralištu u ulici Klin - Trnovčica, k.č.br. 2801 k.o. Dubrava, te usklađivanje upotrebe javne rasvjete na istom igralištu s pozitivnim propisima kojima je propisano razdoblje kada javna rasvjeta treba biti uključena
Predsjednik usmeno informira članove Vijeća o predmetu rasprave i odlučivanja.

U raspravi sudjeluju svi nazočni članovi Vijeća.

Vijeće jednoglasno (7 „za“) donosi 

ZAKLJUČAK 

1. Pozivaju se nadležna tijela Grada Zagreba na projektiranje, nabavu i postavljanje dodatne zaštitne ograde te renoviranje postojeće zaštitne ograde na nogometnom igralištu u ulici Klin - Trnovčica, k.č.br. 2801 k.o. Dubrava, kako je to bilo određeno Planom komunalnih aktivnosti Gradske četvrti Gornja Dubrava u 2021. te na usklađivanje upotrebe javne rasvjete na istom igralištu s pozitivnim propisima kojima je propisano razdoblje kada javna rasvjeta treba biti uključena.
2. Ovaj zaključak dostavlja se nadležnom tijelu Grada Zagreba na daljnje postupanje.

Ad 2. Zahtjev političke stranke „Domovinski pokret“ za povremeno korištenje prostora mjesnesamouprave Trnovčica, Trnovčica 2 A
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o davanju na povremeno korištenje prostora mjesne samouprave bez naknade

I. Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, političkoj stranci „Domovinski pokret“, - ponedjeljkom od 19,00 do 21,00 sat (soba 3).

II. Prostor iz točke I. ovog Zaključka koristit će navedeni korisnik u točki I. bez naknade.

III. Navedeni korisnik iz točke I. obvezuje se postupati s pažnjom dobrog gospodara u korištenju prostora.

IV. Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 3. Privremena parkirališna mjesta u Ulici Krotovica
Predsjednik je uvodno vijećnice i vijećnike upoznao sa situacijom vezanom za probleme nastale s parkiranjem vozila na javnom parkiralištu kod Osnovne škole Antuna Branka Šimića nakon što je započeto sa izgradnjom više stambenih objekata na području Mjesnog odbora Poljanice, lokacija Božjakovinska i ulica Krotovica. Navedeno parkiralište do početka gradnje koristili su zaposlenici i roditelji čija djeca su polaznici škole, gosti restorana Mihita, te građani okolnih ulica. S početkom građenja stambenih objekata, parkiralište u ranim jutarnjim satima zauzimaju radnici gradilišta, građevinski strojevi, a prema izjavi ravnateljice škole, dostavna vozila koja dostavljaju hranu i ostalo za potrebe škole, te roditelji koji dovoze svoju djecu u školu, u sadašnjoj situaciji najčešće nemaju gdje stati kako bi odveli djecu do ulaza u školu, odnosno dostavila se hrana i ostalo potrebno za školu. Uz navedeno svakodnevni su prigovori upućeni Vijećima Mjesnog odbora Poljanice i Mjesnog odbora Trnovčica od strane stanovnika koji u aktualno problematičnoj situaciji oko parkiranja nemaju gdje parkirati a do sada to nije bio toliko izraženi problem. Kako bi se privremeno (za vrijeme trajanja navedenih građevinskih radova) otklonili navedeni problemi i olakšala cijela problematična situacija vezana uz parkiranje vozila i nesmetano odvijanje prometa kroz Ulicu Krotovica.
Svi članovi sudjeluju u raspravi.

Vijeće jednoglasno  (7 „za“) donosi
ZAKLJUČAK
o žurnom rješavanju problema parkiranja u ulici Krotovica
I. a) da nadležne službe razmotre i utvrde mogućnost privremenog rješavanja problema na način da se iscrtaju privremena parkirna mjesta u ulici Krotovica – sjeverna strana smjer od Božjakovinske ulice prema Osnovna škola Antuna Branka Šimića,

b) da građevinska tvrtka koja izvodi radove na lokaciji Krotovica 15 (Poljanice Projekt d.o.o.), poravna i naspe dio zemljišta koje su zakupili za gradnju koje bi njihovi zaposlenici koristili za parkiranje osobnih automobila i ostalih vozila za svoje potrebe,
c) da se razmotri mogućnost privremenog rješavanja parkinga na način da se na katastarskim česticama u vlasništvu grada Zagreba (k.č.br. 4327/1 i k.č.br. 4326/1) poravna i naspe teren kako bi se riješio gorući problem nedostatka parkirnih mjesta u ulici Krotovica u novonastaloj problematičnoj situaciji.
II. Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.
Ad 4.
Pojačano proljetno čišćenje prometnica i odvoda oborinskih voda s prometnica  na području Mjesnog odbora Trnovčica, dječjih igrališta te pojačano proljetno čišćenje zelenih površina posebice površina Parka poginulih dragovoljaca Trnovčice
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

I. Traži se pojačano proljetno čišćenje prometnica i odvoda oborinskih voda s prometnica na području Mjesnog odbora Trnovčica, dječjih igrališta te pojačano proljetno čišćenje zelenih površina posebice površina Parka poginulih dragovoljaca Trnovčice.
II. Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad. 5. Pitanja, prijedlozi i obavijesti

Raspravljalo se o trenutnoj sigurnosnoj situaciji vezanoj uz pad tzv. „besposadne letjelice“ koja je pretpostavlja se upućena s ratom zahvaćenog područja Republike Ukrajine te se načelno dogovorilo da će se na jednoj od idućih sjednica Vijeća Mjesnog odbora Trnovčica razmatrati situacija vezana uz osiguravanje, odnosno izgradnju potrebnih skloništa za stanovništvo u slučaju sigurnosne ugroze (tzv. „atomska“ skloništa i zakloni za stanovništvo s područja Mjesnog odbora Trnovčica).

Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 19,00 sati.

Zapisničar: Ante Maretić

KLASA: 024-08/22-003/487

URBROJ: 251-13-11-5-22-2
Zagreb, 28. ožujka 2022.

       Ivan Matić, v. r. 
